Delenda

Delenda er en slekt av små, rødlige eller brunlige biller.

Utseende 
Små (ca. 1,5 millimeter), slanke, brunrøde køllebiller. Antennene er litt lengre enn hode + pronotum, de fleste av leddene bredere enn lange. Hodet er rundet med ganske små fasettøyne, palpenes siste ledd ganske stort, ovalt. Pronotum er hjerteformet, omtrent så langt som bredt. Dekkvingene er rundede, ganske små, tydelig kortere enn pronotum, dekker ikke noe av bakkroppen, som er avlangt spoleformet. Beina er middels lange og kraftige, rødlige.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende.

Utbredelse 
Slekten er utbredt i Bulgaria og Tyrkia.

Systematisk inndeling 
Typearten har fått navn etter frasen "delenda Carthago est" - "Kartago må ødelegges" som blir tillagt den romerske senatoren Cato den eldre.

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Faronitae - bare én undergruppe:
 Gruppen Faronini Raffray, 1890
 Slekten Delenda Croissandeau, 1891
 Delenda carthago Croissandeau, 1891 
 Delenda frivaldszkyi Reitter, 1893
 Delenda rhodopensis Bekchiev & Brachat, 2014

Referanser

Eksterne lenker 
 

Køllebiller
Biller formelt beskrevet i 1891
Dyr formelt beskrevet av Jules Croissandeau
Bulgarias insekter
Tyrkias insekter